จงสรุปบทความ Stop Loss ไม่ใช่ผู้ร้ายของการเทรด TFEX
นักลงทุนหน้าใหม่หลายคนน่าจะเคยไปฟังงานสัมมนาต่างๆ ที่เกี่ยวกับการเทรด TFEX และมักจะได้ยินคำๆ หนึ่ง ในการแนะนำมือใหม่ที่กำลังจะเข้ามาเทรดในตลาด TFEX คือคำว่า Stop loss ซึ่งหลายคนมองการ Stop loss คือ การขาดทุนแบบหนึ่งซึ่งรู้สึกว่าการ stop loss เหมือนตัวการการทำร้ายพอร์ตการลงทุนของเราเองหรือเป็นเหมือนกับ ผู้ร้าย ที่ทำให้ขาดทุน วันนี้เราจะมาทำให้เพื่อนๆ เปลี่ยนมุมมองของการ stop loss ว่าไม่ใช่ผู้ร้ายแต่เป็นเหมือนอัศวินที่คอยปกป้องพอร์ตของเราอีกด้วย Stop loss   หลายคนที่เดินเข้ามาในตลาด TFEX มากกว่า 90% เข้ามาเพื่อเก็งกำไร แม้ว่าหนังสือที่อ่านและเข้าฟังงานสัมมนาต่างๆ ที่เกี่ยวกับการเก็งกำไร มักจะบอกกับเราว่า การเทรดของเรามีสิ่งที่เราควบคุมได้ในการเทรด คือ จังหวะเข้าและออกของการเทรด ความเสี่ยงและจุด Stop loss ที่แย่ที่สุดเท่าที่เราจะรับขาดทุนได้ โดยหนังสือแทบทุกเล่มเขียนไว้ ทุกงานสัมมนาวิทยากรก็บอกเราไว้แบบนั้น แต่ตลกร้ายสิ่งที่ทำให้นักลงทุนที่เข้ามาเก็งกำไรใน TFEX เข้ามาและต้องออกไปอย่างรวดเร็วจากตลาดเพราะเขาไม่สามารถ Stop loss   นักเก็งกำไรทุกคนต้องเคยผ่านการ Stop Loss มาหมดแล้ว เพียงแต่เกือบทั้งหมดมักจะรู้สึกผิดหวังกับการ Stop Loss  เลยทำให้พวกเขาเลือกที่จะไม่ทำอีก ซึ่งนี่แหละคือ ปัญหาที่แท้จริงของการ Stop Loss ไม่ใช่ว่าพวกเขาไม่ยอม Stop แต่พวกเขาไม่สามารถทำได้อย่างต่อเนื่อง   เราอาจจะเคยได้ยินคำพูดติดปากของหลายคนว่า “ดีชั่วรู้หมด แต่มันอดไม่ได้” หลายคนที่ไม่สามารถทำการ stop loss อย่างต่อเนื่องเพราะจะมีข้ออ้างต่างๆ มากมาย เช่น “ไม่ต้อง stop loss เดี๋ยวก็กลับมา” หรือ “โดน stop loss 2 ครั้งแล้ว ครั้งนี้เดี๋ยยวก็เด้งกลับ รอได้” มาใช้เป็นเหตุผลในการไม่ทำ stop loss  ท้ายสุดกว่าจะคิดได้ก็สายไปแล้ว พอร์ตโดนกินเงินทุนเกินกว่าจะแก้ไขบ้าง เช่น โดน margin call และไม่มีเงินมาเติมจนถูก Force close บ้าง พอร์ตขาดทุนมากจนไม่มีโอากาสทำกำไรคืน และมักคิดว่าตัวเองซวย เทรดยังไงก็ขาดทุน และก็เลิกเทรดไปในที่สุด “ดีชั่วรู้หมด แต่มันอดไม่ได้”   แต่ในความเป็นจริงการ Stop loss ไม่ใช่ผู้ร้ายที่ทำให้พอร์ตการลงทุนของเราพัง แม้ว่าเราอาจจะเคยเห็นว่าคนที่มีวินัยทำ Stop loss ตามแผนการเทรดตลอด สุดท้ายแล้วก็ขาดทุนอยู่ดี แต่ถ้าหากเรามองอีกมุมนึงคือ คนเหล่านั้นที่ยังขาดทุน จริงๆ แล้วเขาอาจจะยังไม่สามารถทำกำไรจากเงินทุนที่มีในพอร์ตให้ cover กับ loss ที่เสียไปก็เป็นได้ อีกทั้งเขาเหล่านั้นที่ทำการ  Stop loss อย่างมีวินัยตามแผนยังเหลือเงินในพอร์ตและยังมีโอกาสในการใช้เงินทุนที่เหลือไปสร้างผลกำไรในอนาคตได้อีกด้วย    วันนี้นักลงทุนหน้าใหม่ในตลาด TFEX หลายท่านอาจจะยังไม่ทราบว่า ปัจจุบันเราสามารถตั้ง stop order เพื่อช่วยในการทำ stop loss และ take profit ของเราได้อีกด้วย โดยสามารถตั้งคำสั่งเหล่านี้ในฟังก์ชั่น condition (cond. บน steaming)
นักลงทุนที่มีแนวคิดที่ผิดในการมอง Stop Loss เป็นสิ่งที่ไม่ดีและทำให้เสี่ยงต่อการขาดทุน ต้องเปลี่ยนมุมองว่า stop loss ว่าไม่ใช่ผู้ร้ายแต่เป็นเหมือนอัศวินที่คอยปกป้องพอร์ต การเทรดของเรามีสิ่งที่เราควบคุมได้ในการเทรด คือ จังหวะเข้าและออกของการเทรด ความเสี่ยงและจุด Stop loss ที่แย่ที่สุดเท่าที่เราจะรับขาดทุนได้
  ปัญหาของนักลงทุนที่ไม่ใช้ Stop Loss คือมีข้ออ้างต่างๆ มากมาย เช่น “ไม่ต้อง stop loss เดี๋ยวก็กลับมา” หรือ “โดน stop loss 2 ครั้งแล้ว ครั้งนี้เดี๋ยยวก็เด้งกลับ รอได้” มาใช้เป็นเหตุผลในการไม่ทำ stop loss  การ  Stop loss อย่างมีวินัยตามแผนยังเหลือเงินในพอร์ตและยังมีโอกาสในการใช้เงินทุนที่เหลือไปสร้างผลกำไรในอนาคตได้อีกด้วย
   ปัจจุบันเราสามารถตั้ง stop order เพื่อช่วยในการทำ stop loss และ take profit ของเราได้อีกด้วย โดยสามารถตั้งคำสั่งเหล่านี้ในฟังก์ชั่น condition (cond. บน steaming)
2.การวิเคราะห์ทางการเงิน & เศรษฐศาสตร์การเงิน,5.ความรู้ทางการเงิน